**О Б Щ И Н А У Г Ъ Р Ч И Н**

 **гр. Угърчин, п.к.5580, пл. „Свобода” №1, тел: 06931/21-21, факс: 06931/ 20-14, е-mail: obshtina@ugarchin.com**

**З А П О В Е Д**

 **№ 431/ 20.06.2018г.**

**за поправка на очевидна фактическа грешка**

**в Заповед № 420 от 12.06.2018г.**

След издаването на Заповед 420 от 12.06.2018г. за провеждане на публичен търг с тайно наддаване, на 28.06.2018г. от 10:00 часа, в сградата на Общинска администрация Угърчин – заседателна зала, за отдаване под наем за срок от 5 стопански години, както следва: 2018/2019, 2019/2020, 2020/2021, 2021/2022, 2022/2023г. на общинска земеделска земя – частна общинска собственост и временна общинска собственост в землищата на с.Каленик, с. Катунец, с.Драгана, с.Сопот и с. Микре по масиви, се констатира, че е допусната очевидна фактическа грешка в точка 1, страница 9, ред 3, при изписването на площта на поземлен имот с кад. № 23060.75.147 – нива в местността „Средоката”, в землището на с. Драгана, като вместо 7.910 дка погрешно е записано 79.110 дка.

С оглед на изложеното, на основание чл. 42, ал.2 от ЗМСМА, във връзка с чл. 62, ал.2 от АПК, поради допусната очевидна фактическа грешка в изписването на размера на площта на поземлен имот с кад. № 23060.75.147 – нива в местността „Средоката”, в землището на с. Драгана,

НАРЕЖДАМ:

 1. Текстът на т.1, страница 9, ред 3 – „поземлен имот с кад. № 23060.75.147 – нива в местността „Средоката”, в землището на с. Драгана, с площ от 79.110 дка.”

ДА СЕ ЧЕТЕ:

„Поземлен имот с кад. № 23060.75.147 – нива в местността „Средоката”, в землището на с. Драгана, с площ от 7.910 дка.”

 2. С оглед на факта, че търгът е определен за провеждане на 28.06.2018г., а срокът за обжалване на настоящата заповед е 14 дневен, т.е. изтича след датата на провеждане на търга, за да се защити обществения интерес, изразяващ се в провеждане на обявената тръжна процедура, на основание чл.60, ал.1, АПК, допускам предварително изпълнение на настоящата заповед.

 Настоящата заповед е неразделна част от Заповед 420 от 12.06.2018г. на кмета на община Угърчин, която в останалата си част остава непроменена.

Заповедта да се съобщи на заинтересованите лица по реда на АПК и да се обяви на сайта на Община Угърчин, както и да се постави на информационното табло в сградата на Общинска администрация.

 Настоящата заповед може да се обжалва чрез административния орган пред съда в тридневен срок от съобщаването й.

СТАНИМИР ПЕТКОВ

Кмет на Община Угърчин